turjo4nis/wikipedia-bn-dump-20250701 huggingface dataset:
পরিস্থিতিগত যৌন আচরণ

পরিস্থিতিগত যৌন আচরণ হলো এক ধরণের যৌন আচরণ, যা ব্যক্তি সাধারণত যে আচরণ প্রদর্শন করে তার থেকে আলাদা। সাধারণ আচরণ বলতে সামাজিক পরিবেশ ব্যক্তির প্রশ্নবিদ্ধ যে আচরণকে অনুমতি দেয়, উৎসাহিত করে বা বাধ্য করে সেই আচরণ। এর মধ্যে এমন পরিস্থিতি অন্তর্ভুক্ত থাকতে পারে যেখানে একজন ব্যক্তির পছন্দের যৌন আচরণ সম্ভব নাও হতে পারে, তাই যৌন কার্যকলাপ থেকে সম্পূর্ণরূপে বিরত থাকার পরিবর্তে তারা বিকল্প যৌন আচরণে লিপ্ত হতে পারে।

সংক্ষিপ্ত বিবরণ 
পরিস্থিতি-নির্দিষ্ট যৌন আচরণের একটি উদাহরণ হলো এমন একজন ব্যক্তি যিনি নিজেকে বিষমকামী হিসেবে পরিচয় দেন, কিন্তু অন্যান্য সুযোগের অভাবে যেমন সৈন্যদের মধ্যে, কারাগারের বন্দীদের মধ্যে, কলেজ শিক্ষার্থীদের মধ্যে অথবা অনুরূপ একক-লিঙ্গের সম্প্রদায় ও প্রতিষ্ঠানে, একই লিঙ্গের সদস্যের সাথে যৌন যোগাযোগ করেন। একইভাবে, যে ব্যক্তি নিজেকে নারী সমকামী বা সমকামী হিসেবে পরিচয় দেয় (হয় সেই সময়ে অথবা পরে) তার কাছে যদি সমকামী সম্পর্ক অসম্ভব বলে মনে হয়, তাহলে বিপরীত লিঙ্গের কোনও সদস্যের সাথে যৌন যোগাযোগ করতে পারে।

কিছু মানুষ পরিস্থিতির উপর নির্ভর করে অথবা জীবনের বিভিন্ন সময়ে তাদের যৌন আচরণ পরিবর্তন করে। উদাহরণস্বরূপ, কোনো বিশ্ববিদ্যালয়ের কিছু পুরুষ এবং নারী শুধুমাত্র সেই পরিবেশে উভকামী কার্যকলাপে জড়িত হতে পারে। এই ধরণের পরীক্ষা-নিরীক্ষা কিশোর এবং তরুণ প্রাপ্তবয়স্কদের মধ্যে বেশি দেখা যায়, ছেলে ও মেয়ে উভয়ের মধ্যেই। এই প্রবণতার কিছু প্রচলিত শব্দের মধ্যে রয়েছে "হেটেরোফ্লেক্সিবল", "বাগ" (স্নাতক পর্যন্ত উভকামী) অথবা "লাগ" (স্নাতক পর্যন্ত সমকামী)।

কারাগারে বিপরীতকামি-চিহ্নিত পুরুষদের সাথে যৌন সম্পর্ক স্থাপনকারী পুরুষরা তাদের সমকামী আচরণকে "পরিস্থিতি নির্দিষ্ট" হিসাবে দেখে এবং নিজেদেরকে উভকামী বলে মনে নাও করতে পারে। এই পুরুষরা প্রায়শই বর্ণনা করেন যে, তারা একজন পুরুষ বন্দীর সাথে যৌন কার্যকলাপে অংশগ্রহণ করার সময় একজন নারীর সাথে থাকার কল্পনা কীভাবে করেন। হস্তমৈথুনের সময় তারা নারীদের সাথে অতীতের যৌন অভিজ্ঞতার চিত্র তুলে ধরেন। "বিপরীতকামি পথ" না থাকার কারণে তারা সমকামী কার্যকলাপে অংশগ্রহণ করে।

কিছু সংস্কৃতিতে অনেক পুরুষের জন্য নারীর সাথে যৌন সম্পর্ক স্থাপন অসম্ভব ছিল, কারণ নারীদের আলাদা করে রাখা হতো এবং বিবাহ বহির্ভূত যৌন সম্পর্কে লিপ্ত হওয়া কঠোরভাবে নিষিদ্ধ ছিল। এর ফলে পুরুষদের, বিশেষ করে অবিবাহিত পুরুষদের সমকামী আচরণে লিপ্ত হওয়ার সংখ্যা বেশি হতে পারে। এর উদাহরণগুলোর মধ্যে রয়েছে প্রাচীন গ্রিসে পেডেরাস্টি এবং আফগানিস্তানে বাচা বাজি।

সাম্প্রতিক পশ্চিমা জরিপে দেখা যায় যে, প্রায় ৮৭% নারী এবং ৯৩% পুরুষ নিজেদেরকে "সম্পূর্ণ বিপরীতকামি" হিসেবে পরিচয় দেন। ৬৭টি গবেষণার বিশ্লেষণে দেখা যায় যে, পুরুষদের মধ্যে জীবদ্দশায় যৌন সম্পর্কের প্রবণতা পূর্ব এশিয়ায় ৩-৫%, দক্ষিণ ও দক্ষিণ-পূর্ব এশিয়ায় ৬-১২%, পূর্ব ইউরোপে ৬-১৫% এবং লাতিন আমেরিকায় ৬-২০%। বিশ্ব স্বাস্থ্য সংস্থার হিসাব অনুযায়ী, বিশ্বব্যাপী পুরুষের সাথে যৌন সম্পর্ক স্থাপনকারী পুরুষের সংখ্যা ৩ থেকে ১৬%।

আরও দেখুন 
 যৌন পর্যটন

তথ্যসূত্র

আরও পড়ুন 
 
 

মানব যৌনতা
ইনক্লুসিভ চার্চ

ইনক্লুসিভ চার্চ হল ২০০৩ সালে প্রতিষ্ঠিত একটি সংগঠন যা খ্রিস্টান গির্জাগুলিতে (বিশেষ করে ইংল্যান্ডের গির্জা) অক্ষমতা, অর্থনৈতিক ক্ষমতা, জাতিগত পরিচয়, খ্রিস্টধর্মে নারী, লিঙ্গ পরিচয়, শেখার অক্ষমতা, মানসিক স্বাস্থ্য, স্নায়ুবৈচিত্র্য এবং যৌন অভিমুখিতা নির্বিশেষে সকল মানুষের পূর্ণ অন্তর্ভুক্তির পক্ষে সমর্থন  জানায়। এর মধ্যে বিশপ, পুরোহিত ও ডিকনদের তিনস্তরীয় ধর্মীয় দায়িত্ব প্রদানও অন্তর্ভুক্ত।  আরও বিস্তৃতভাবে বলতে গেলে,  "গির্জা কর্তৃক লোকেরা কিভাবে বঞ্চিত বোধ করে সে সম্পর্কে এটি সচেতনতা বৃদ্ধির" চেষ্টা করে।

প্রতিষ্ঠা ও সংগঠন 
২০০৩ সালে, রিডিংয়ের বিশপ (মনোনীত) জেফ্রি জন পুরোহিতের পদ থেকে পদত্যাগের পর, ইনক্লুসিভ চার্চ প্রতিষ্ঠিত হয়। সমকামী জেফ্রি যৌনতা থেকে বিরত ছিলেন কিন্তু তাঁর সমকামিতা নিয়ে বিতর্ক শুরু হয়েছিল। ইনক্লুসিভ চার্চ প্রতিষ্ঠার আর একটি কারণ হল ইংল্যান্ডের চার্চ কর্তৃক মহিলাদের বিশপ হিসেবে প্রত্যাখ্যান। জেফ্রির পদত্যাগের বিরুদ্ধে সংগঠনের আবেদনে প্রায় ১০,০০০ স্বাক্ষর জমা পড়ে। এর প্রথম সভাপতি (২০০৫ সাল পর্যন্ত) ছিলেন জাইলস ফ্রেজার, তিনি পুটনির সেন্ট মেরি'স-এর  ধর্মযাজক এবং পরে সেন্ট পল'স ক্যাথেড্রালের ক্যানন চ্যান্সেলর ছিলেন। পরবর্তী সভাপতিরা হলেন জাইলস গডার্ড (২০০৫ – ২০১২), ডায়ানা গ্উইলিয়ামস (২০১২ – ২০২২) এবং ড্যান বার্নস-ডেভিস (২০২২ সাল থেকে)।

প্রতিষ্ঠার পরের দশকে, ইনক্লুসিভ চার্চের মনোযোগ লিঙ্গ এবং যৌন অভিমুখীকরণ থেকে দূরে সরে যায়। সংগঠনটি চেষ্টা করে চার্চ থেকে বহিষ্কৃত মনে করা সকলকে অন্তর্ভুক্ত করতে। ২০১৪-২০১৫ সালে, সংস্থাটি "ইনক্লুসিভ চার্চ রিসোর্স" শিরোনামে অক্ষমতা, মানসিক স্বাস্থ্য, যৌনতা, দারিদ্র্য, জাতিগত পরিচয় এবং লিঙ্গ নিয়ে আলোচনা ক'রে একাধিক বই প্রকাশ করে।

ইনক্লুসিভ চার্চের জাতীয় সমন্বয়কারী হলেন চ্যান্টাল নপেন। এর বোর্ডে নির্বাচিত স্বাধীন ট্রাস্টিদের পাশাপাশি চেঞ্জিং অ্যাটিটিউড, অ্যাসোসিয়েশন অফ ব্ল্যাক ক্লার্জি, উইমেন অ্যান্ড দ্য চার্চ এবং মডার্ন চার্চের মতো একই লক্ষ্য সম্পন্ন অন্যান্য সংস্থার প্রতিনিধিদের অন্তর্ভুক্ত করা হয়েছে। বেশিরভাগ সদস্য ইংল্যান্ডের চার্চের অংশ, তবে মেথোডিস্ট চার্চ, ইউনাইটেড রিফর্মড চার্চ, স্বাধীন গির্জা এবং যুক্তরাজ্যের বাইরের গির্জাগুলির সদস্যও রয়েছেন।

বক্তৃতা 
২০১৩ সালে, ইনক্লুসিভ চার্চ সংগঠনের লক্ষ্য সম্পর্কিত একটি বার্ষিক বক্তৃতা আয়োজন শুরু করে। উদ্বোধনী বক্তৃতাটি দিয়েছিলেন মার্টিন পার্সি, যিনি তখন কুডেসডনের রিপন কলেজের অধ্যক্ষ এবং পরে অক্সফোর্ডের ক্রাইস্ট চার্চের ডিন ছিলেন, এবং এর শিরোনাম ছিল "বিয়ন্ড ইনক্লুশন: হুজ চার্চ ইজ ইট এনিওয়ে?"

২০১৪ সালে, বক্তৃতাটি দিয়েছিলেন ল্যাঙ্কাস্টার বিশ্ববিদ্যালয়ের ধর্মতত্ত্বের অধ্যাপক লিন্ডা উডহেড এবং এর শিরোনাম ছিল "হোয়াটএভার হ্যাপেনড টু লিবারাল ক্রিশ্চিয়ানিটি?"

২০১৫ সালের সাধারণ ধর্মসভা প্রচারণা 
২০১৫ সালের জানুয়ারীতে, ইনক্লুসিভ চার্চ, অন্যান্য সংস্থার সাথে অংশীদারিত্বে, সেই বছরের শেষের দিকে অনুষ্ঠিতব্য চার্চ অফ ইংল্যান্ডের সাধারণ ধর্মসভা নির্বাচনের ওপর দৃষ্টি নিবদ্ধ করে একটি প্রচারণা শুরু করে। এই প্রচারণার লক্ষ্য ছিল পাঁচ বছরের ধর্মসভার মেয়াদে ইংল্যান্ডের চার্চে "বৈষম্যের বিরুদ্ধে কাজ করা"। প্রচারণার সমন্বয়কারী এটিকে "জেনারেল ধর্মসভায় সাধারণ এবং ধর্মযাজক উভয়ের সংখ্যা বৃদ্ধির একটি প্রচেষ্টা হিসাবে বর্ণনা করেছেন, যাঁরা লিঙ্গ, জাতি এবং যৌন অভিমুখীতার ক্ষেত্রে বৈষম্যের বিরুদ্ধে একটি অন্তর্ভুক্তিমূলক অবস্থান গ্রহণ করবেন"।

তথ্যসূত্র

বহিঃসংযোগ 

 
খ্রিস্টান সংগঠন
ওকালতি দল
কুইয়ার চেন্নাই ক্রোনিকলস

কুইয়ার চেন্নাই ক্রোনিকলস বা কিউসিসি একটি ভারতীয় এলজিবিটি সাহিত্য সংগঠন, যার লক্ষ্য হলো উচ্চাকাঙ্ক্ষী লেখকদের বিকাশকে উৎসাহিত করে এমন অনুষ্ঠানের মাধ্যমে এবং বার্ষিক চেন্নাই কুইয়ার লিটফেস্টের মাধ্যমে লেসবিয়ান, গে, উভকামী, ট্রান্সজেন্ডার এবং কুইয়ার সাহিত্যের প্রচার করা।

পটভূমি 
সমকামী অধিকারকর্মী মৌলি এবং লেখক এলজে ভায়োলেট ২০১৭ সালে কুইয়ার চেন্নাই ক্রোনিকলস প্রতিষ্ঠা করেন। এই সংস্থাটি বার্ষিক চেন্নাই কুইয়ার লিটফেস্টের মাধ্যমে, এলজিবিটিকিউআইএ+ চিহ্নিত লেখকদের বই, সাহিত্য অনুষ্ঠান এবং কর্মশালা ও সাময়িক সম্পদ উন্নয়ন এবং প্রকাশনার মাধ্যমে এলজিবিটিকিউআইএ+ সাহিত্যের প্রচার করে।

চেন্নাই কুইয়ার লিটফেস্ট 
বার্ষিক চেন্নাই কুইয়ার লিটফেস্ট ভারতের তামিলনাড়ুর চেন্নাই শহরে অনুষ্ঠিত হয়। চেন্নাই কুইয়ার লিটফেস্টের প্রথম সংস্করণটি ২০১৮ সালের জুলাই মাসে আয়োজিত হয়। এই উৎসবটি শুরু হয় চেন্নাইভিত্তিক কুইয়ার কর্মী মৌলির মস্তিষ্কপ্রসূত চিন্তাধারা থেকে। তিনি ভেবেছিলেন ভারতে কুইয়ার সাহিত্যের উপর একটি বিস্তৃত আলোচনার প্রয়োজন, যা কুইয়ার লেখক, অনুবাদক এবং সহযোগীদের একত্রিত করবে। মৌলি এই উৎসবের পরিচালক এবং তত্ত্বাবধায়ক। ২০১৮ সালের চেন্নাই কুইয়ার লিটফেস্টের সহ-সঞ্চালনা করেছেন লেখক ও অনুবাদক এলজে ভায়োলেট এবং মৌলি।

প্রকাশনা 
২০১৮ সালে কুইয়ার চেন্নাই ক্রোনিকলস কারুপ্পু প্রাথিকালের সাথে অংশীদারিত্বে অধিকারকর্মী ও কবি গিরিশের  প্রথম উপন্যাস প্রকাশ করে। বইটি ৪১তম চেন্নাই বইমেলায় প্রকাশিত হয়।

সামাজিক ন্যায়বিচারের গৌরব পতাকা 

২০১৮ সালের জুলাই মাসে ভারতের চেন্নাইয়ে চেন্নাই কুইয়ার লিটফেস্টের সামাজিক ন্যায়বিচারের গৌরব পতাকা প্রকাশ করা হয়, যা বিশ্বজুড়ে গৌরব পতাকার অন্যান্য রূপ থেকে অনুপ্রাণিত হয়ে তৈরি করা হয়। পতাকাটি চেন্নাইভিত্তিক সমকামী কর্মী মৌলি দ্বারা নকশাকৃত। নকশাটিতে আত্মসম্মান আন্দোলন, বর্ণবিরোধী আন্দোলন এবং বামপন্থী মতাদর্শের প্রতিনিধিত্বকারী উপাদানগুলোকে অন্তর্ভুক্ত করা হয়। রংধনু পতাকার মূল ছয়টি ডোরা ধরে রাখলেও, সামাজিক ন্যায়বিচারের গৌরব পতাকায় কালো রঙ আত্মসম্মান আন্দোলনের প্রতিনিধিত্ব করে, নীল রঙ বর্ণবিরোধী আন্দোলনের প্রতিনিধিত্ব করে এবং লাল রঙ বামপন্থী মতাদর্শের প্রতিনিধিত্ব করে।

তথ্যসূত্র

বহিঃসংযোগ 

২০১৭-এ তামিলনাড়ুতে প্রতিষ্ঠিত
চেন্নাইয়ে এলজিবিটিকিউ সংস্কৃতি
ভারতে এলজিবিটিকিউ সংস্কৃতি
ভারতীয় কাব্য
২০২৫ ফিফা আন্তঃমহাদেশীয় কাপ ফাইনাল

২০২৫ ফিফা আন্তঃমহাদেশীয় কাপের ফাইনাল, যা ২০২৫ ফিফা আন্তঃমহাদেশীয় কাপ নামেও পরিচিত, এটি ২০২৫ ফিফা আন্তঃমহাদেশীয় কাপ, একটি আন্তর্জাতিক ক্লাব ফুটবল প্রতিযোগিতার ফাইনাল ম্যাচ হিসেবে অনুষ্ঠিত হবে। এটি ফিফা আন্তঃমহাদেশীয় কাপের দ্বিতীয় ফাইনাল, এটি ৬টি মহাদেশীয় কনফেডারেশনের প্রত্যেকের ক্লাব চ্যাম্পিয়নদের মধ্যে একটি ফিফা-সংগঠিত প্রতিযোগিতা।

ম্যাচটি ১৭ ডিসেম্বর ২০২৫ তারিখে একটি নিরপেক্ষ ভেন্যুতে অনুষ্ঠিত হবে, ২০২৪–২৫ উয়েফা চ্যাম্পিয়ন্স লিগের বিজয়ী প্যারিস সেন্ট জার্মেই এবং অন্য ৫টি কনফেডারেশনের বাকি প্লে-অফ প্রতিযোগীদের মধ্যে থেকে বিজয়ী দলের সাথে।

উত্তীর্ণ দল
নিচের টেবিলে, ২০০৫ সাল পর্যন্ত ফাইনাল ছিল ফিফা ক্লাব বিশ্ব চ্যাম্পিয়নশিপ যুগে এবং ২০০৬ থেকে ২০২৩ সাল পর্যন্ত ফিফা ক্লাব বিশ্বকাপ যুগে।

টীকা: ২০১৭ সালের ২৭শে অক্টোবর তারিখে, ফিফা আনুষ্ঠানিকভাবে আন্তঃমহাদেশীয় কাপের সকল চ্যাম্পিয়নকে ক্লাব বিশ্ব চ্যাম্পিয়ন হিসাবে ফিফা ক্লাব বিশ্বকাপের সমান মর্যাদায় স্বীকৃতি দেয়।
আইসি: আন্তঃমহাদেশীয় কাপ (১৯৬০–২০০৪)
এফসিডব্লিউসি: ফিফা ক্লাব বিশ্বকাপ ফাইনাল (২০০০, ২০০৫–২০২৩)

ফাইনালে যাওয়ার পথ 
২০২৪–২৫ উয়েফা চ্যাম্পিয়ন্স লিগের বিজয়ী হিসেবে, প্যারিস সেন্ট জার্মেই সরাসরি প্রতিযোগিতার ফাইনালে খেলার যোগ্যতা অর্জন করেন। অন্য ফাইনালিস্ট হবে চ্যালেঞ্জার কাপ হিসেবে উল্লেখ করা প্লে-অফ ম্যাচের বিজয়ী, যেটি ১৩ ডিসেম্বর ২০২৫-এর জন্য নির্ধারিত হবে।

ম্যাচ

বিস্তারিত

আরও দেখুন
২০২৫ ফিফা ক্লাব বিশ্বকাপ ফাইনাল

তথ্যসূত্র

বহিঃসংযোগ
 

ফাইনাল
২০২৫
ফিফা
স্ন্যাচ গেম (রূপলস ড্র্যাগ রেস মৌসুম ১৭)

"স্ন্যাচ গেম" হলো আমেরিকান টেলিভিশন ধারাবাহিক রূপলস ড্র্যাগ রেস-এর সপ্তদশ মৌসুমের সপ্তম পর্ব। এটি মূলত ২০২৫ সালের ১৪ই ফেব্রুয়ারী প্রচারিত হয়। স্ন্যাচ গেম চ্যালেঞ্জে কুইন্টা ব্রুনসন একজন অতিথি বিচারক এবং প্রাক্তন প্রতিযোগী অ্যালিসা এডওয়ার্ডস একজন অতিথি তারকা হিসেবে উপস্থিত ছিলেন।

পর্ব 

রূপল পর্বের মূল চ্যালেঞ্জ, স্ন্যাচ গেমের ঘোষণা দেন।

স্ন্যাচ গেমে অ্যালিসা এডওয়ার্ডস অতিথি তারকাদের একজন হিসেবে উপস্থিত ছিলেন, আর অন্যজন ছিল একটি "গে-আই" রোবট। স্ন্যাচ গেমের চরিত্রগুলি হলো:

 ত্রিশা পেটাস চরিত্রে অ্যাকাসিয়া ফরগট
 বেবি কিউপিড চরিত্রে অ্যারিটি
 নিকোল রিচি চরিত্রে ক্রিস্টাল এনভি
 মিস বিগফিট (একজন নারীসুলভ বিগফুট ) চরিত্রে জুয়েলস স্পার্কলস
 বিগ অ্যাং চরিত্রে কোরি কিং
 রোজা পার্কস চরিত্রে লানা জা'রে
 গিলবার্ট গটফ্রাইড চরিত্রে লেক্সি লাভ
 ডেভিড লিঞ্চ চরিত্রে লিডিয়া বি কলিন্স
 এডি মারফি চরিত্রে ওনিয়া নুরভে
 কিম গ্রেভেল চরিত্রে স্যাম স্টার
 এলেন গ্রিন চরিত্রে সুজি টুট

রূপল তার সহকর্মী প্যানেলিস্ট মিশেল ভিসেজ এবং রস ম্যাথিউস, পাশাপাশি অতিথি বিচারক কুইন্টা ব্রুনসনকে মূল মঞ্চে স্বাগত জানান। এবারের রানওয়ে থিম ছিল "নেইল্ড ইট!"। ওনিয়া নুরভেকে চ্যালেঞ্জের বিজয়ী ঘোষণা করা হয়, যেখানে জুয়েলস স্পার্কলস এবং স্যাম স্টার রানার-আপ স্থান অর্জন করেন। ক্রিস্টাল এনভি এবং লানা জা'রে শেষ দুই-এ স্থানলাভ করেন, এবং তাই তারা সেলেনা গোমেজের "হ্যান্ডস টু মাইসেলফ" (২০১৬) গানে ঠোঁট মেলানো প্রতিযোগিতায় প্রতিদ্বন্দ্বিতা করেন। লানা জা'রে ঠোঁট মেলানোয় বিজয়ী বলে ঘোষিত হন এবং ক্রিস্টাল এনভি প্রতিযোগিতা থেকে বাদ পড়েন।

উৎপাদন 
পর্বটি মূলত ২০২৫ সালের ১৪ই ফেব্রুয়ারি সম্প্রচারিত হয়।

তথ্যসূত্র 
টেলিভিশন ধারাবাহিক
আমেরিকান টেলিভিশন ধারাবাহিক
অল স্টারস স্ন্যাচ গেম

"অল স্টারস স্ন্যাচ গেম" হলো আমেরিকান টেলিভিশন ধারাবাহিক রুপলের ড্র্যাগ রেস অল স্টারস-এর দ্বিতীয় মৌসুমের দ্বিতীয় পর্ব। এটি মূলত ২০১৬ সালের ১লা সেপ্টেম্বর প্রচারিত হয়।

পর্ব 
তাতিয়ানা বলেন যে, আগের পর্বে ঠোঁট মেলানো প্রতিযোগিতায় জিতলে তিনি কোকো মন্ট্রেসকে প্রতিযোগিতা থেকে বাড়ি পাঠিয়ে দিতেন। মূল চ্যালেঞ্জে প্রতিযোগীরা স্ন্যাচ গেম খেলেন। প্রস্তুতির সময়, অ্যাডোর ডেলানো প্রতিযোগিতা থেকে সরে দাঁড়ান। স্ন্যাচ গেমে জুজুবি এবং রেভেন অতিথি তারকা হিসেবে উপস্থিত ছিলেন। প্রতিযোগীদের তালিকা নিচে দেওয়া হলো:

 মে ওয়েস্ট চরিত্রে আলাস্কা
 জোন ক্রফোর্ড চরিত্রে অ্যালিসা এডওয়ার্ডস
 ন্যান্সি গ্রেস চরিত্রে ডিটক্স
 ট্যামি ফায়ে চরিত্রে আদা মিঞ্জ
 বিয়োর্ক চরিত্রে কাটিয়া
 থেরেসা ক্যাপুটো চরিত্রে ফি ফি ও'হারা
 আলাস্কা চরিত্রে রক্সি অ্যান্ড্রুজ
 আরিয়ানা গ্রান্দে চরিত্রে তাতিয়ানা

রস ম্যাথিউস ছিলেন অতিথি বিচারকদের একজন। এবারের রানওয়ে থিম ছিল ল্যাটেক্স এলিগানজা। আলাস্কা, কাটিয়া এবং ফি ফি ও'হারা ইতিবাচক সমালোচনা পান, আলাস্কা এবং কাটিয়াকে শীর্ষ দুই প্রতিযোগী হিসেবে ঘোষণা করা হয়। ডিটক্স, রক্সিক্সি অ্যান্ড্রুজ এবং তাতিয়ানা নেতিবাচক সমালোচনার শিকার হন এবং তাদের শেষ তিন প্রতিযোগী হিসেবে ঘোষণা করা হয়। চিকের "লে ফ্রিক" (১৯৭৮) গানে ঠোঁট মেলানো প্রতিযোগিতায় মুখোমুখি হন আলাস্কা এবং কাটিয়া। আলাস্কা ঠোঁট মেলানো প্রতিযোগিতা জিতে নেন এবং তাতিয়ানাকে প্রতিযোগিতা থেকে বাদ দেওয়ার সিদ্ধান্ত নেন।

উৎপাদন 
পর্বটি মূলত ২০১৬ সালের ১লা সেপ্টেম্বর প্রচারিত হয়।

তথ্যসূত্র 
টেলিভিশন ধারাবাহিক
আমেরিকান টেলিভিশন ধারাবাহিক
ডেভিড শ্রুটেন

ডেভিড বেঞ্জামিন শ্রুটেন একজন ডাচ কম্পিউটার হ্যাকার, যিনি অনলাইনে ফোর্টেজা   এবং জেকেপ ছদ্মনামে পরিচিত। ২০১২ সালে, যুক্তরাষ্ট্রের সিক্রেট সার্ভিসের অনুরোধে তাকে রোমানিয়া থেকে গ্রেফতার করা হয় এবং পরবর্তীতে সিয়াটল, ওয়াশিংটন এ প্রত্যার্পণ করা হয়।   হ্যাকারদের হ্যাক করে তাদের কাছ থেকে চুরি করা ক্রেডিট কার্ড পাচার করার অভিযোগে, যুক্তরাষ্ট্রে তিনি ১২ বছরের ফেডারেল কারাদণ্ড দণ্ডিত হন।  এই কার্যকলাপে তিনি প্রায় ৬৩ মিলিয়ন মার্কিন ডলার সমপরিমাণ আর্থিক ক্ষতি করেছেন বলে জানা যায়।    

২০১৪ সালে তাকে একটি চুক্তি স্থানান্তরের মাধ্যমে নেদারল্যান্ডসে ফেরত পাঠানো হয়  সেই বছরই, ডিসেম্বরে তাকে মুক্তি দেওয়া হয়।  মুক্তির পর তিনি তার গ্রেপ্তার এবং কারাবাসের ঘটনা বর্ণনা করে আলিয়াস ফোর্টেজা   নামে একটি বই লিখেছিলেন। যেখানে তিনি তার গ্রেফতার, যুক্তরাষ্ট্রে প্রত্যার্পণ, এবং কারাবরণের অভিজ্ঞতা বিস্তারিতভাবে তুলে ধরেছেন।

একজন কম্পিউটার হ্যাকার হিসেবে ডেভিড বেঞ্জামিন শ্রুটেন প্রতিদ্বন্দ্বী হ্যাকার গোষ্ঠীগুলো হ্যাক করার জন্য বিশেষভাবে কুখ্যাত ছিলেন।   তিনি ইনফ্র্যাড অর্গানাইজেশন নামক একটি হ্যাকার গ্রুপেও অনুপ্রবেশ করেন এবং xakep ছদ্মনামে নিজেকে গ্রুপের অ্যাডমিন হিসেবে প্রতিষ্ঠা করেন।  তিনি কুরুপ্ত নামক একটি সাইবারক্রাইম ফোরামের সহ-প্রতিষ্ঠাতা হিসেবেও পরিচিত।  পরবর্তীতে প্রতিষ্ঠাতা সদস্যদের মধ্যে আভ্যন্তরীণ দ্বন্দ্বের কারণে কুরুপ্ত ভেঙে দুইটি পৃথক ফোরামে বিভক্ত হয়। এই বিভাজনের ফলে পারস্পরিক হ্যাকিং যুদ্ধ শুরু হয়, যা এক পর্যায়ে পরস্পরের পরিচয় ফাঁস করার মাধ্যমে শেষ হয়। শ্রুটেনের গ্রেফতারের পরও, কুরুপ্ত নামক মূল ফোরামটি চালু থাকে এবং তারা স্টপহাউস আক্রমণের মতো উচ্চ-প্রোফাইল হ্যাকিং কার্যক্রমে অংশগ্রহণ করে, যা ইন্টারনেটের একটি অংশে অচলাবস্থা সৃষ্টি করেছিল।

তথ্যসূত্র 

জীবিত ব্যক্তি
জন্মের বছর অনুপস্থিত (জীবিত ব্যক্তি)
হ্যাকার
কম্পিউটার হ্যাকার
ডাচ কম্পিউটার হ্যাকার
হুল দিবস

হুল দিবস () হল ভারতের একটি ঐতিহাসিক স্মরণদিবস, যা প্রতিবছর ৩০ জুন তারিখে পালিত হয়। ১৮৫৫ সালের এই দিনে সাঁওতাল জনগোষ্ঠীর নেতৃত্বে এক বৃহৎ বিদ্রোহের সূচনা হয়েছিল, যা ইতিহাসে সাঁওতাল হুল বা সাঁওতাল বিদ্রোহ নামে পরিচিত। 'হুল' শব্দের অর্থ হলো 'বিদ্রোহ' বা 'মুক্তিযুদ্ধ'। ব্রিটিশ ঔপনিবেশিক শাসন এবং জমিদার-মহাজনদের শোষণের বিরুদ্ধে এই বিদ্রোহ ছিল একটি সুসংগঠিত এবং সশস্ত্র আন্দোলন। সিধু মুর্মু ও কানু মুর্মুর নেতৃত্বে হাজার হাজার সাঁওতাল মানুষ এই আন্দোলনে অংশগ্রহণ করেন। হুল দিবস মূলত ঝাড়খণ্ড, পশ্চিমবঙ্গ, বিহার এবং ওড়িশার বিভিন্ন অংশে পালিত হয়, যেখানে সাঁওতাল জনগোষ্ঠীর বসবাস রয়েছে। এই দিনে সাঁওতাল বিদ্রোহের শহিদদের স্মরণে নানা ধরনের অনুষ্ঠান, আলোচনা সভা ও সাংস্কৃতিক কার্যক্রম আয়োজিত হয়।

ইতিহাস ও প্রেক্ষাপট 

ঊনবিংশ শতাব্দীর মাঝামাঝি সময়ে ব্রিটিশ শাসনাধীন বাংলায় (বর্তমানে ভারতের ঝাড়খণ্ড, পশ্চিমবঙ্গ, বিহার ও ওড়িশার অংশবিশেষ) সাঁওতাল জনগোষ্ঠী জমি, বন ও জীবিকা হারানোর সংকটে পড়ে। জমিদার, মহাজন ও ঔপনিবেশিক প্রশাসনের নিপীড়নের ফলে তাদের মধ্যে অসন্তোষ দানা বাঁধে। ঋণের দায়ে এবং জমির অধিকার হারিয়ে অনেক সাঁওতাল পরিবার দারিদ্র্যের মধ্যে পড়ে যায়। এই প্রেক্ষাপটে ১৮৫৫ সালের ৩০ জুন বর্তমান ঝাড়খণ্ডের সাহেবগঞ্জ জেলার ভাগনাডিহি গ্রামে সিধু মুর্মু ও কানু মুর্মুর নেতৃত্বে সাঁওতালরা বিদ্রোহ ঘোষণা করে। তাদের সঙ্গে ছিলেন চাঁদ ও ভৈরব নামের আরও দুই নেতা। ব্রিটিশ সরকার এবং জমিদারি শাসনের বিরুদ্ধে এই বিদ্রোহ ইতিহাসে "সাঁওতাল হুল" নামে পরিচিত। সাঁওতালরা তীর-ধনুক ও অন্যান্য দেশীয় অস্ত্র নিয়ে ব্রিটিশ প্রশাসন ও জমিদারদের বিরুদ্ধে প্রতিরোধ গড়ে তোলে। ব্রিটিশ কর্তৃপক্ষ সেনাবাহিনী নামিয়ে বিদ্রোহ দমন করে। বহু সাঁওতাল নিহত হন, এবং আন্দোলনের নেতাদের অনেকেই নিহত বা বন্দি হন। এই বিদ্রোহের পর প্রশাসনিক ও আইনি কিছু পরিবর্তন আনা হয়। পরবর্তীকালে সাঁওতাল পরগণা নামক একটি আলাদা প্রশাসনিক অঞ্চল গঠিত হয় এবং ১৮৭৬ সালে সাঁওতাল পরগনা প্রজাস্বত্ব আইন প্রণীত হয়, যা সাঁওতালদের জমির অধিকারের কিছু স্বীকৃতি দেয়।

তথ্যসূত্র 

জুন উদ্‌যাপন
সাঁওতাল
ভারতে বিদ্রোহ
ভারতবর্ষে ব্রিটিশবিরোধী সশস্ত্র আন্দোলন
ভারতের স্বাধীনতা আন্দোলন
স্ন্যাচ গেম (কানাডাস ড্র্যাগ রেস মৌসুম ২)

"স্ন্যাচ গেম" হলো কানাডিয়ান আপাতবাস্তব টেলিভিশন ধারাবাহিক "কানাডাস ড্র্যাগ রেস"-এর দ্বিতীয় মৌসুমের চতুর্থ পর্ব, যা ২০২১ সালের ৪ই নভেম্বর কানাডিয়ান টেলিভিশন নেটওয়ার্ক ক্রেভে সম্প্রচারিত হয়। এই পর্বে প্রতিযোগীরা স্ন্যাচ গেমে সেলিব্রিটিদের সাজ অনুকরণে বিশেষ দক্ষতা দেখান, যেখানে অনুকরণ দক্ষতার বিশেষ উন্নতি লক্ষ করা যায়। কনর জেসাপ ছিলেন এই পর্বের অতিথি বিচারক, তার সাথে যোগ দেন বিকল্প বিচারক ট্র্যাসি মেলচোর এবং নিয়মিত প্যানেলিস্ট ব্রুক লিন হাইটস এবং ব্র্যাড গোরেস্কি ।

এই পর্বটি ১০ম কানাডিয়ান স্ক্রিন অ্যাওয়ার্ডসে বেস্ট পিকচার এডিটিং, রিয়েলিটি/কম্পিটিশন বিভাগে কানাডিয়ান স্ক্রিন অ্যাওয়ার্ড লাভ করে।

পর্ব 
অনু-চ্যালেঞ্জে কুইমনরা একে অপরকে "রিড" (মজা করে সমালোচনা) করে, যা ছিল "প্যারিস ইজ বার্নিং" তথ্যচিত্র থেকে অনুপ্রাণিত। আইসিস কুচুর অনু-চ্যালেঞ্জে জয়লাভ করেন।

ম্যাক্সি চ্যালেঞ্জে কুইনরা বার্ষিক স্ন্যাচ গেমে প্রতিদ্বন্দ্বিতা করেন, যেখানে তাদের একটি প্যানেলে সেলিব্রিটি চরিত্রে তাৎক্ষিকভাবে নিজেকে উপস্থাপন করতে হয়। এটি ম্যাচ গেম-এর একটি প্যারোডি। স্ন্যাচ গেমের খেলোয়াড়রা হলেন নিয়মিত বিচারক ব্র্যাড গোরেস্কি এবং সোশ্যাল মিডিয়া ব্যক্তিত্ব বোমান "বোমানাইজার" মার্টিনেজ-রেড । গত মৌসুমের স্ন্যাচ গেমের মতোই, খেলার আগে কুইনরা "শি-ইটক" লাল গালিচায় হাঁটেন। অনুকৃত সেলিব্রিটিরা হলেন:

 সোফিয়া ভেরগারা চরিত্রে আদ্রিয়ানা
 বার্নি স্যান্ডার্স চরিত্রে ইভ ৬০০০ 
 জিম ক্যারি চরিত্রে গিয়া মেট্রিক (এস ভেনচুরা: পেট ডিটেকটিভ-এর এস ভেনচুরা চরিত্রে)
 লা ভেনেনো চরিত্রে আইসিস কুচুর
 ক্রিস জেনার চরিত্রে কেন্ডাল জেন্ডার 
 লেসলি জোন্স চরিত্রে কিমোরা আমোর
 গ্রিমস চরিত্রে পাইথিয়া
 ইয়োকো ওনো চরিত্রে সুকি ডল
 র‍্যাচেল জো চরিত্রে সিন্থিয়া কিস

রানওয়েতে নিয়মিত প্যানেলিস্ট ব্রুক লিন হাইটস এবং ব্র্যাড গোরেস্কির সাথে বিকল্প বিচারক ট্র্যাসি মেলচোর এবং অতিথি বিচারক কনর জেসাপ যোগ দেন। রানওয়ে থিম ছিল 'মেড ইন কানাডা' যেখানে কুইনরা কানাডিয়ান স্ক্রিন আইকনদের দ্বারা অনুপ্রাণিত সাজ উপস্থাপন করেন। মরগান চরিত্রে অ্যাড্রিয়ানা ভ্যানেসা, ক্যারি-অ্যান মস চরিত্রে ইভ ৬০০০, গিয়া মেট্রিক অস্টিন পাওয়ার্স চরিত্রে মাইক মায়ার্স হিসেবে, স্যান্ড্রা ওহ চরিত্রে আইসিস কুচুর এবং সুকি ডল, স্টেসি ম্যাকেঞ্জি চরিত্রে কেন্ডাল জেন্ডার, কিমোরা আমোর জোসেফিন বেকার চরিত্রে ডেবোরা কক্স হিসেবে, ক্যাথেরিন ও'হারার চরিত্রে পাইথিয়া এবং সিন্থিয়া কিস জিন বেকার চরিত্রের অনুকরণ করেন। সপ্তাহের সেরা এবং সবচেয়ে খারাপ অনুকরণকারীরা হলেন আদ্রিয়ানা, ইভ ৬০০০, কিমোরা আমোর, পাইথিয়া, সুকি ডল এবং সিন্থিয়া কিস।

সিনথিয়া কিসকে চ্যালেঞ্জের বিজয়ী ঘোষণা করা হয়, পাশাপাশি আদ্রিয়ানা, কিমোরা আমোর এবং পাইথিয়া বিচারকগণ কর্তৃক নিরাপদ বলে ঘোষিত হন। ইভ ৬০০০ এবং সুকি ডল কেএপিআরআই-এর "হ্যাপিনেস" গানে ঠোঁট মেলানো প্রতিযোগিতায় এলিমিনেশন অথবা জয়ের জন্য লড়েন। ইভ ৬০০০ ঠোঁট মেলানো প্রতিযোগিতায় জয়লাভ করেন এবং সুকি ডল বাদ পড়েন।

সমাদর 
২০২২ সালের এপ্রিলে ১০ম কানাডিয়ান স্ক্রিন অ্যাওয়ার্ডসে বাউন মাহ-এর জন্য এই পর্বটি বেস্ট পিকচার এডিটিং, রিয়েলিটি/কম্পিটিশন বিভাগে কানাডিয়ান স্ক্রিন অ্যাওয়ার্ড লাভ করে। এই বিভাগে এটি কানাডাস ড্র্যাগ রেস-এর অন্য দুটি মনোনয়ন "স্ক্রিচ" এবং "আন্ডার দ্য বিগ টপ"-কে পরাজিত করে।

তথ্যসূত্র 
টেলিভিশন ধারাবাহিক
আমেরিকান টেলিভিশন ধারাবাহিক
স্ন্যাচ গেম (রূপলস ড্র্যাগ রেস মৌসুম ২)

"স্ন্যাচ গেম" হলো আমেরিকান টেলিভিশন ধারাবাহিক রূপলস ড্র্যাগ রেস-এর দ্বিতীয় মৌসুমের চতুর্থ পর্ব। এটি মূলত ২০১০ সালের ২২শে ফেব্রুয়ারী প্রচারিত হয়। পর্বের মূল চ্যালেঞ্জ হিসেবে প্রথমবারের মতো প্রতিযোগীরা স্ন্যাচ গেম খেলেন। নিসি ন্যাশ এবং লিসা রিনা ছিলেন এর অতিথি বিচারক। তাতিয়ানা চ্যালেঞ্জে জয়লাভ করেন। সোনিক শেষ দুই-এ স্থানলাভ এবং স্টেসি কিউ-এর "টু অফ হার্টস" গানে ঠোঁট মেলানো প্রতিযোগিতায় হেরে প্রতিযোগিতা থেকে বাদ পড়েন।

পর্ব 

অনু-চ্যালেঞ্জে প্রতিযোগীরা "দ্য কুইন ইজ রাইট" নামে একটি বিডিং চ্যালেঞ্জ খেলেন। রেভেন অনু-চ্যালেঞ্জে জয়লাভ করেন। মূল চ্যালেঞ্জে প্রতিযোগীরা স্ন্যাচ গেম খেলেন। তারকা অতিথি হিসেবে উপস্থিত ছিলেন অ্যালেক ম্যাপা এবং ফোবি প্রাইস। প্রতিযোগী এবং তাদের অনুকৃত সেলিব্রিটিদের তালিকা নিচে দেওয়া হলো:

 রূপল চরিত্রে জেসিকা ওয়াইল্ড
 কিমোরা লি চরিত্রে জুজুবি
 পিঙ্ক চরিত্রে মরগান ম্যাকমাইকেলস
 ক্যারল চ্যানিং চরিত্রে প্যান্ডোরা বক্স
 প্যারিস হিলটন চরিত্রে রেভেন
 হুইটনী হাস্টন চরিত্রে সাহারা ডেভেনপোর্ট
 লেডি গাগা চরিত্রে সোনিক
 ব্রিটনি স্পিয়ার্স চরিত্রে তাতিয়ানা 
 বিয়ন্সে চরিত্রে টায়রা সানচেজ

নিসি ন্যাশ এবং লিসা রিনা অতিথি বিচারক হিসেবে উপস্থিত ছিলেন। রানওয়ে থিম ছিল "পার্সোনাল স্টাইল"। প্যান্ডোরা বক্সএক্স এবং তাতিয়ানা ইতিবাচক সমালোচনা পান এবং তাতিয়ানা চ্যালেঞ্জে জয়লাভ করেন। জুজুবি, মরগান ম্যাকমাইকেলস এবং সোনিক নেতিবাচক সমালোচনার শিকার হন এবং জুজুবি বিচারকগণ কর্তৃক নিরাপদ বলে ঘোষিত হন। মর্গান ম্যাকমাইকেলস এবং সোনিক শেষ দিকে অবস্থান লাভ করেন এবং স্টেসি কিউ-এর "টু অফ হার্টস" (১৯৮৬) গানে ঠোঁট মেলানো প্রতিযোগিতায় মুখোমুখি হন। মর্গান ম্যাকমাইকেলস ঠোঁট মেলানো প্রতিযোগিতা জিতে নেন এবং সোনিক প্রতিযোগিতা থেকে বাদ পড়েন।

উৎপাদন 
পর্বটি মূলত ২০১০ সালের ২২শে ফেব্রুয়ারী প্রচারিত হয়।

তথ্যসূত্র 
টেলিভিশন ধারাবাহিক
আমেরিকান টেলিভিশন ধারাবাহিক
কোপিং কুকিজ

কোপিং কুকিজ ছিল মার্কিন যুক্তরাষ্ট্রের ওয়াশিংটন রাজ্যের সিয়াটলের ক্যাপিটল হিলের ১২তম অ্যাভিনিউতে অবস্থিত একটি এলজিবিটিকিউ এবং নারী মালিকানাধীন রুটিঘর ও মিষ্টান্নের দোকান।

ব্যবসাটি তাদের আয়ের একটি অংশ মিশন-সংলগ্ন অলাভজনক সংগঠন বিশেষ করে মানসিক স্বাস্থ্য সম্পর্কিত সংস্থাগুলোতে দান করেছিল। ক্যাপিটল হিল সিয়াটল ব্লগ অনুসারে, কোপিং কুকিজ "তাদের আর্থিক অবস্থা পরীক্ষা করে, পরিচালনা পর্ষদের মূল্যায়ন করে এবং সংস্থাগুলো কীভাবে সামাজিক যোগাযোগ মাধ্যমের অ্যাকাউন্টগুলোতে যোগাযোগ করে তা তদন্ত করে" সম্ভাব্য গোষ্ঠীগুলোকে সমর্থন করার জন্য নির্বাচন করে। ব্যবসাটি সামাজিক যোগাযোগ মাধ্যমে মানুষকে মানসিক স্বাস্থ্য সম্পর্কে শিক্ষা প্রদান করে।

কিং-টিভি অনুসারে, কোপিং কুকিজ "আনন্দদায়ক, মজাদার, মানসিক স্বাস্থ্য-বিষয়বস্তুযুক্ত" নামের বড় কুকিগুলোর জন্য বিখ্যাত। ঠান্ডা কুকির জাতগুলোর মধ্যে ছিল চকলেট চিপ, কোকোলেমন (নারকেল, লেবু এবং সাদা চকলেট), কী লাইম ক্লাইম্ব এবং সেফ অ্যান্ড স্কোনড। কিছু কুকিতে ক্যারামেল, ম্যাশম্যালো এবং ওরিওর মতো উপাদান ভরা ছিল। রকি রায়ট বাদাম এবং মার্শম্যালো ক্রিম দিয়ে ভরা ছিল। মৌসুমি খাবারের মধ্যে ছিল আর্ল গ্রে এবং লেবুর পোস্ত, সেইসাথে লেবু-বয়েসেনবেরি।

ইতিহাস 
কোপিং কুকিজ ছিল একটি সহ-মালিকানাধীন রুটিঘর। এর অংশীদারিত্বে ছিল অ্যাশলে হার্নান্দেজ এবং স্যাম প্যাডিলা। এই ব্যবসাটি ২০২০ সালের জুলাই মাসে কোভিড-১৯ এর বৈশ্বিক মহামারির সময় সিয়াটল চিলড্রেনসে হার্নান্দেজের সহকর্মীদের জন্য একটি বেক সেল হিসেবে শুরু হয়। তার সহকর্মীরা বিভিন্ন অলাভজনক সংগঠনকে দান করার মাধ্যমে কুকিজ "কিনে" নেন। এই বিক্রয় দম্পতিকে আরও অনুষ্ঠানের আয়োজন করতে উৎসাহিত করে এবং এটি পপ-আপের একটি সিরিজে পরিণত হয়। দ্য সিয়াটল টাইমস অনুসারে, "একটি বিচ্ছিন্ন সময়ে তাদের সম্প্রদায়ের সাথে সংযোগ স্থাপনের ইচ্ছা থেকেই কোপিং কুকিজ শুরু হয়"। ফেড আপ কালেক্টিভ, স্টোনওয়াল ইয়ুথ এবং ডাব্লিউএ থেরাপি ফান্ড হলো কোপিং কুকিজ কর্তৃক সমর্থিত সংস্থাগুলোর মধ্যে অন্যতম।

হার্নান্দেজ এবং প্যাডিলা তাদের রান্নাঘরকে একটি কমিশনারি রান্নাঘরে উন্নীত করেন এবং ২০২৩ সালের মার্চ মাসে একটি স্টোরফ্রন্ট খোলেন। এটি ২০২৪ সালের ১৭ মার্চ স্থায়ীভাবে বন্ধ হয়ে যায়। সামাজিক যোগাযোগ মাধ্যমের তথ্য অনুসারে, মালিকপক্ষ বিলম্বিত উদ্বোধন ও ব্যয়বহুল সরঞ্জাম মেরামতকে বন্ধের জন্য দায়ী করেন। তারপর অনলাইন অর্ডারের মাধ্যমে ব্যবসাটি পরিচালিত হতে থাকে। কোপিং কুকিজের কাজের ধরন গ্রেসিয়াস পাইসসহ অন্যান্য ব্যবসাগুলোকে তাদের আয়ের একটি অংশ অলাভজনক গোষ্ঠীগুলোকে দান করতে অনুপ্রাণিত করে।

তথ্যসূত্র

বহিঃসংযোগ 
 

২০২০-এ প্রতিষ্ঠিত রেস্তোরাঁ
উইকিউপাত্তে স্থানাঙ্ক আছে
উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
আসাদ আলম সিয়াম

আসাদ আলম সিয়াম একজন বাংলাদেশী কূটনীতিক, যিনি বর্তমানে পররাষ্ট্র মন্ত্রণালয়ের সচিব হিসেবে দায়িত্ব পালন করছেন। এ পদে যোগদানের আগে তিনি যুক্তরাষ্ট্রে বাংলাদেশের রাষ্ট্রদূতের দায়িত্ব পালন করেন। তিনি ৫ ডিসেম্বর ২০২৪ থেকে জুন ২০২৫ সাল পর্যন্ত এ পদে ছিলেন। এর আগে তিনি অস্ট্রিয়ায় বাংলাদেশের রাষ্ট্রদূত এবং ভিয়েনাভিত্তিক আন্তর্জাতিক সংস্থাসমূহে বাংলাদেশের স্থায়ী প্রতিনিধি হিসেবে দায়িত্ব পালন করেছেন। এর আগে তিনি ফিলিপাইন ও পালাউ-এ বাংলাদেশের রাষ্ট্রদূত হিসেবে দায়িত্ব পালন করেছেন।

শিক্ষা 
সিয়াম বাংলাদেশ প্রকৌশল বিশ্ববিদ্যালয় (বুয়েট) থেকে স্থাপত্যবিদ্যায় স্নাতক এবং নেদারল্যান্ডসের ম্যাসট্রিচ্ট স্কুল অফ ম্যানেজমেন্ট থেকে এমবিএ ডিগ্রি অর্জন করেন। তিনি পররাষ্ট্র ক্যাডারে বাংলাদেশ সিভিল সার্ভিস (বিসিএস)-এর ১৫তম ব্যাচের সদস্য।

কর্মজীবন 
সিয়াম ১৯৯৫ সালে পররাষ্ট্র ক্যাডারে যোগদান করেন। তিনি প্রটোকল প্রধান ও পররাষ্ট্র একাডেমির রেক্টর হিসেবে দায়িত্ব পালন করেন। পরে তিনি ইতালির মিলান শহরে বাংলাদেশের প্রথম কনসাল জেনারেল হিসেবে নিয়োগপ্রাপ্ত হন।

তথ্যসূত্র 

জীবিত ব্যক্তি
ঢাকার ব্যক্তি
বাংলাদেশ প্রকৌশল বিশ্ববিদ্যালয়ের প্রাক্তন শিক্ষার্থী
ফিলিপাইনে বাংলাদেশের রাষ্ট্রদূত
মার্কিন যুক্তরাষ্ট্রে বাংলাদেশের রাষ্ট্রদূত
পালাউয়ে বাংলাদেশের রাষ্ট্রদূত
অস্ট্রিয়ায় বাংলাদেশের রাষ্ট্রদূত
বাংলাদেশের পররাষ্ট্র সচিব